Title: Materiál na rokovanie pre Mestskú radu v Žiline
Author: Hruboskova
Last saved by: Chvastek
Company: MSU

Materiál na rokovanie pre Mestské zastupiteľstvo v Žiline

Návrh na prevod verejného osvetlenia do nájmu

Materiál obsahuje:

1.	Návrh na uznesenie
2.	Dôvodová správa
3.	Materiál

Predkladá:

Ing. Viliam Mikuláš
prednosta

Vypracoval:

JUDr. Martin Valky
odbor právny a majetkový

V Žiline, dňa 24. novembra 2008
Uznesenie č.        /2008
Mestské zastupiteľstvo v Žiline

I. 	schvaľuje 

1.	Prevod verejného osvetlenia do nájmu spoločnosti Dopravný podnik mesta Žiliny s.r.o., Kvačalova 2, 011 40 Žilina, IČO: 36 007 099. Predmetný nájom je podmienený zabezpečením správy, ktorá zahŕňa zabezpečenie technického a prevádzkového systému verejného osvetlenia. Nájom verejného osvetlenia bude na dobu neurčitú, s možnosťou výpovede s 1-ročnou výpovednou lehotou, s tým že Mesto Žilina zabezpečí spoločnosti Dopravný podnik mesta Žiliny s.r.o. finančné náklady spojené s výkonom správy verejného osvetlenia v súlade so schváleným rozpočtom mesta formou každoročnej dotácie zo svojho rozpočtu, pričom spoločnosť Dopravný podnik mesta Žiliny s.r.o. bude povinná tieto náklady priebežne vyúčtovávať a podávať mestu písomný plán výkonu správy v pravidelných polročných intervaloch alebo podľa potreby a požiadaviek mesta.

Dôvodová správa

	Prevod verejného osvetlenia do nájmu spoločnosti Dopravný podnik mesta Žiliny s.r.o. navrhujeme za účelom efektívnejšieho zabezpečenia správy verejného osvetlenia vzhľadom na skutočnosť, že spoločnosť Dopravný podnik mesta Žiliny s.r.o. je spoločnosť so 100 % majetkovou účasťou Mesta Žilina.
	
Dôvodom prehodnotenia nájmu verejného osvetlenia a predloženie návrhu na jeho prevod na  spoločnosť Dopravný podnik mesta Žiliny s.r.o. bolo zváženie a akceptácia pripomienok poslancov, skutočnosť že veľká časť verejného osvetlenia, resp. svetelných bodov sa nachádza na stĺpoch trakčného vedenia a zladenie a výhodné spojenie pokiaľ ide o odber elektrickej energie kumulatívne pre verejné osvetlenie a trakčné vedenie. 

Týmto prevodom predpokladáme úsporu finančných prostriedkov, ktoré mesto vynakladá na správu verejného osvetlenia oproti súčasnému stavu.

Prevod verejného osvetlenia do nájmu

Prevod verejného osvetlenia do nájmu na spoločnosť Dopravný podnik mesta Žiliny s.r.o., Kvačalova 2, 011 40 Žilina, IČO: 36 007 099 je podmienený zabezpečením správy, ktorá zahŕňa zabezpečenie technického a prevádzkového systému verejného osvetlenia. Systém verejného osvetlenia je vo vlastníctve mesta a rozumejú sa ním technické zariadenia umiestnené spravidla na verejnom priestranstve pozostávajúce zo svetelného zdroja, nosného zariadenia a rozvodu. Jednotlivé svetelné zdroje sú osadené na nosných zariadeniach, ktorými sú najmä osvetľovacie stožiare, stožiare hromadnej dopravy, iné stožiare, závesné laná, fasády budov. 

Prevod verejného osvetlenia do nájmu bude na dobu neurčitú, s možnosťou výpovede s 1-ročnou výpovednou lehotou, s tým že Mesto Žilina zabezpečí spoločnosti DPMŽ, s.r.o. finančné náklady spojené s výkonom správy verejného osvetlenia v súlade so schváleným rozpočtom mesta, formou každoročnej dotácie zo svojho rozpočtu. Spoločnosť DPMŽ, s.r.o. bude povinná tieto náklady priebežne vyúčtovávať a podávať mestu písomný plán výkonu správy v pravidelných polročných intervaloch alebo podľa potreby a požiadaviek mesta. 

Uvedeným prevodom predpokladáme úsporu finančných prostriedkov, ktoré mesto vynakladá na správu verejného osvetlenia oproti súčasnému stavu.